google/wiki40b huggingface dataset:
Diyosesis ng Masbate

Kasaysayan

Ang lalawigan ng Masbate ay matatagpuan sa sentro ng kapuluan ng Pilipinas. Ang pangunahing isla nito ay hitsurang isang ulo ng pana na nakaturo sa hilaga. Nasa katimugang bahagi nito ang Golpo ng Asid, habang ang Jintotolo Channel ang naghihiwalay dito sa isla ng Panay. Ang kipot ng Masbate naman ang naghihiwalay sa mga isla ng Burias at Ticao mula sa pangunahing isla ng Masbate.
Ang lalawigan ay dating bahagi ng grupo ng ng mga isla sa Dagat Sibuyan na kinabibilangan ng Romblon, Marinduque at marami pang ibang maliliit na isla. Ito ang dahilan sa pagkakahalo-halo ng kultura sa lugar, at gayundin ang kanilang wika na kung saan ay isang kakaibang timpla ng Tagalog, Cebuano, Hiligaynon, Bicol at Waray.
Ang mga isla ng Dagat Sibuyan ay tanyag sa mga manananliksik na Espanyol noong ikalabing-anim na siglo. Mula sa Cebu, si Legazpi ay sumubok magbiyahe patungo sa isla ng Masbate, Burias at Ticao. Sa mga sumunod na siglo ang Masbate ay nagkaroon ng pagawaan ng mga ships na binubuo para sa pagpapalitan sa pagitan ng Myanila at Acapulco. Maliban dito, wala nang gaanong pag-unlad na naganap dito sa panahon ng pananakop ng mga Espanyol.
Ang mga pangalan ng mga lugar sa 121 na isla ng Masbate ay mga alaala ng mga misyonerong paglalakbay at at pagtatatag ng mga simbahan nang mga sundalong Espanyol at misyonero: San Pascual at Claveria sa Burias, San Jacinto at Monreal sa Ticao, Corpus at Esperanza sa Aroroy. Gayunpaman, ang bayan ng Masbate ang pinaka-importanteng pundasyon, at ngayon ito ang kinalalagakan ng diyosesis pati na ng kabisera ng lalawigan.
Maraming bagong kabahayan ang umusbong sa Masbate bago dumating ang mga hukbong Amerikano sa lupain ng Pilipinas sa pagpapalit ng siglo. Ang industriya ng baka ay sinimulan nang matuklasan ang mabuting lupain. Dahil dito nagsimula na ang pagbugso ng mga tao papunta rito kahit pa noong panahon lamang ng Amerikano nadiskubre ang mina sa bayan ng Aroroy.
Ang diyosesis ng Masbate ay nilikha noong 23 Marso 1968, nang mahiwalay ito mula sa Diyosesis ng Sorsogon. Ito ay binubuo noon hanggang ngayon, ang sibil na lalawigan ng Masbate at nang kanyang 121 na isla kasama ang dalawang mas malaking isla - Burias at Ticao. Ito ngayon ay isang supragan ng Arkidiyosesis ng Caceres. Ang patron ng diyosesis ay si San Antonio de Padua.
Ang lawak ng Masbate ay 7000 kilometro-kwadrado at mayroong populasyon ng 598,813 na kung saan 85 bahagdan ay mga Katoliko. Ang mga gawaing banal tulad ng rosaryo, mga nobena sa mga banal, at iba pang mga gawaing panrelihiyon tulad ng prosesyon, misa de Gallo at Semana Santa ay mga nakagawian na nga mga parokyano roon.
May kabuuang 22 parokya ang diyosesis ng Masbate, pinamamahalaan ng 43 na mga pari at 11 madre. Ito ay mayroong 1 minor na seminaryo, 4 pastoral centers, 3 elementarya, 6 mataas na paaralan, 1 kolehiyo at 7 kindergarten na paaralan. At mayroon din itong 20 BEC. 46 na neo-catechumenal na komunidad. 11 relihiyosong organisasyon at 3 charismatic na grupo.

Kasalukuyang Obispo

Ang diyosesis ng Masbate ay kasalukuyang walang namumunong Obispo sa pagkakahirang kay Lubhang Kagalang-galang Joel Zamudio Baylon bilang Obiso ng Diyosesis ng Legazpi
June Bride

Ang June Bride ay isang palabas sa telebisyon sa bansang Hapon.
Leopoldo Bataoil

Si Leopoldo Bataoil  o mas kilala bilang Lingkod Ng Bayan, ay isang politiko sa Pilipinas, tubong Libsong, Lingayen, Pangasinan. Isa siyang kongresista ng Ikalawang Distrito sa lalawigan ng Pangasinan. Nagsimula siya bilang kongresista noong 2010 at nagpatuloy hanggang sa huli niyang termino noong 2019.
At sa panibagong buhay ay itutuon niya ang kaniyang buhay bilang Alkalde o Punongbayan ng bayan ng Lingayen upang itaguyod at pagsilbihan ang kaniyang bayan. At nagbunga o natupad ang lahat ng ito nang manalo siya bilang alkalde ng Munisipalidad ng Lingayen noong Mayo 13, 2019, araw ng eleksyon.
Airboy

Si Airboy ay isang karakter na kinatha ng mga manunulat na sina Charles Biro at Dick Wood at ng illustrador na si Al Camy.
Lindol

Ang lindol ay sanhi ng isang mabilis na paglabas ng enerhiya na nang-gagaling sa ilalim ng lupa. Madalas, ang mga lindol ay sanhi ng pag-galaw ng fault sa ibabaw na bahagi ng mundo (crust). Ang enerhiyang lumalabas ay sumasanga sa lahat ng direksiyon mula sa kanyang pinanggalingan, ang pokus, sa anyo ng mga seismikong alon. Ang anyo ng mga seismikong alon ay maihahalintulad sa anyo ng payapang tubig na hinulugan ng isang bato. Kahit na ang enerhiya ay mabilis na nababawasan habang ito ay papalayo sa pokus, may mga sensitibong kagamitan na nakatalaga sa iba’t ibang panig ng mundo para itala ang mga pangyayaring may kinalaman sa pagyanig ng lupa.

Magnitud

Ang malakas na enerhiya na nilalabas ng mga atomikong pagsabog o ng mga pagputok ng bulkan ay maaring makapagdulot ng lindol, ngunit ang mga pangyayaring ito ay maituturing na mahina at madalang. Mayroong sapat ng patunay na ang mundo ay hindi isang statik na planeta. Ayon din sa ilang pag-aaral, ang pang-ibabaw na kalatagan ng mundo ay umaangat paminsan-minsan. Patunay dito ang mga ilang sinaunang parte ng kalatagan ng mundo na noon ay nasa mababang lugar na ngayon ay may ilang metro na angat sa pinakamataas na antas ng alon. Sa kabilang banda naman, ay may pagkakataon din na nagkakaroon ng matinding pagbaba ng lupa. Karagdagan sa mga patayong pag-iiba na mga nabanggit ang pagkawala ng pagkakahanay ng mga bakuran o kalsada, at iba pang mga struktura na nagpapakita ng pahalang na paggalaw. Ang mga paggalaw na ito ay karaniwang maikakabit sa malalaking bitak sa pang-ibabaw na kalatagan ng mundo na tinatawag na fault.

Pagsasaliksik

Ayon sa mga siyentipikong nag-aaral ng seismolohiya, mayroong mga paraan upang masukat ang laki ng isang lindol – katindihan (Ingles: intensity) at kalakasan (Ingles: magnitude). Ang katindihan ay tumutukoy sa antas ng pinsala sa isang lugar na dulot ng isang lindol. Sa pagkakaroon ng mga seismograpo, naging malinaw ang pagkakaroon ng siyentipikong paraan ng pagsusukat batay sa seismikong talaan sa halip na paggamit ng mga walang katiyakang pansariling taya at opinyon na nakabatay lamang sa pinsala. Ang paraan ng pagsukat na ito ay tinatawag na kalakasan. Ito ay nakabatay sa masusing pagsusuri ng mga datos mga seismikong tala (at iba pang mga pamamaraan) para matantiya ang kabuuang halaga ng enerhiyang inilabas sa pinagmulan ng lindol.
Makati

Kasaysayan

Noong 1470, nasa ilalim ng pamumuno ni Lakan Tagkan at ng kanyang maybahay na si Bouan ang lugar na sakop ngayon ng Makati.
Nakita ni kongkistador Miguel Lopez de Legaspi ang lugar noong 1571 at itinanong sa mga katutubo ang pangalan ng lugar. Sumagot ang mga katutubo ng “Makati-na” sa pag-aakalang ang itinatanong ay ang Ilog Pasig.
Noong 1578 hanggang 1670, napasailalim ang “visita”, isang distrito ng Sta. Ana de Saya sa pamamahala ng mga paring Fransiscano. Tinawag ang lugar na San Pedro de Macati, bilang pagkilala sa nagbigay ng lupa, si Don Pedro Brito. Tinawag ang lugar na “Sampiro”, mula sa mabilisang pagbigkas ng "San Pedro".
Kumita ang San Pedro de Makati o Sampiro sa pagbebenta ng paso noong 1608.
Naging isang bayan ng Maynila ang San Pedro de Makati noong 1890.
Nagkaroon ng isang pangulong municipal ang Makati matapos ang Digmaang Pilipino-Amerikano noong 1900.
Noong 11 Hulyo 1901, sa pamamagitan ng Batas Komonwelt ng Pilipinas Blg. 137, isinama ang Makati sa lalawigan ng Rizal.
Noong 28 Pebrero 1914, itinakda ng Batas Lehislatura ng Pilipinas Blg. 2390 ang pagpapalit ng pangalang San Pedro de Makati sa Makati, na naging opisyal na pangalan nito.
Noong 1937, itinatag ang unang paliparan sa Timog-Silangang Asya, ang Toreng Neilson.
Itinayo ang Makati Commercial Center noong 1956.
Itinayo ang bagong gusali ng pamahalaang lokal noong 1962.
Itinalaga ni Pangulong Corazon Aquino si Jejomar C. Binay  bilang OIC ng Makati. Nahalal siyang punong-bayan noong 1988. Muli siyang nahalal noong 1992, 1995, 2001, 2004 at 2007.
Nilagdaan ni Pangulong Fidel V. Ramos ang Batas Republika Blg. 7854 noong 2 Enero 1995 na ginawang lungsod ang Makati. Pinagtibay ito ng mga mamamayan sa isang plebisito noong 4 Pebrero 1995.

Heograpiya

Ang lungsod ng Makati ay matatagpuan sa loob ng bilog na 14′40″ °north at 121′3″ °E right sa gitna ng Kalakhang Maynila. Ang karatig ng lungsod sa hilaga ay ang Ilog Pasig at nakaharap sa lungsod ng Mandaluyong, sa hilagang-silangan naman ay ang Pasig, sa timog-silangan ang munisipalidad ng Pateros at lungsod ng Taguig, sa hilagang-kanluran ang Maynila, at sa timog-kanluran ay Pasay. Ang lungsod ng Makati ay may kabuuang lawak na 27.36 kilometro kwadrado.
Akai Unmei

Ang Akai Unmei ay isang palabas sa telebisyon sa bansang Hapon.
Kilay

Ang kilay ay isang lugar ng makapal na buhok sa ibabaw ng balat sa ibabaw ng mata na sumusunod sa hugis ng supraorbital foramen o mga nakaumbok na gilid ng kilay.

Mga gamit

Ang hindi pagkakaroon ng panunubig, karaniwang maalat na pawis at ulan, na maaaring dumaloy patungo sa mata (isang organo na mahalaga para makakita) ang pinakapangunahing gamit ng mga kilay. Karaniwang pakurbada ang hugis ng kilay (na may pagkakahilig sa isang gilid) at patungo sa direksiyon kung saan nakatulis ang mga buhok ng kilay para masigurong ang panunubig ay tutulo pagilid sa labas ng mata, daraan sa gilid ng ulo at ng ilong. Maaari rin maging isang sumusuportang bahagi sa prosesong nabanggit ang di-gasinong pagkaka-umbok ng gilid ng mga kilay. Kasama ang mga kilay, ang gilid ng kilay din ang nakapagsasanggalang sa mga mata mula sa sikat ng araw.
Napipigilan din ng mga kilay ang pagkakahulog patungo sa mga mata ang mga duming nakapupuwing katulad ng balakubak at iba pang mga maliliit na mga bagay, at maging ang pagbibigay ng mas sensitibong pagdama ng mga bagay na nalalapit sa mata, katulad ng mga maliliit na mga insekto.
Mayroon ding mahalagang nakapagpapadaloy na gamit ang mga kilay sa larangan ng pakikipag-ugnayan: ang pagpapalakas ng mga ekspresyon tulad ng pagka-gulat o pagiging galit. Sa mga kultura sa Afrika, ginagamit ang pagtataas at pagbababa ng mga kilay bilang tugon ng pagpayag na katumbas ng aksiyong pagtango.

Pagbabago ng hitsura ng kilay

Karaniwan sa mga tao na bunutin ang kanilang mga kilay upang mapanitili ang isang malinis at katanggap-tanggap na usong hitsura na isinasagawa sa pamamagitan ng mga tweezer at waxing. Naging sikat din ang metodong threading o paggamit ng mga sinulid sa pag-aayos at pagpapaganda ng mga kilay, dahil sa hindi nito hinihila ang balat. Dahil sa pagiging sensitibo ng lugar sa paligid ng mata, maaaring maging masakit sa loob ngilang segundo o minuto ang mga metodong ginagamit, subalit kadalan namang nawawala ang sakit sa kalaunan dahil sa pagkasanay ng tao sa sensasyon.
May ilang taong pinipiling butasan ang kanilang mga kilay para lagyan ng hikaw.
Barry Bostwick

Si Barry Knapp Bostwick ay isang kilalang artista sa sining ng Pelikula at Telebisyon.
Metabolikong landas

Sa biokemistri, ang mga metabolikong landas(sa Ingles ay metabolic pathways) ang sunod sunod na mga reaksiyong kemikal na nangyayari sa loob ng isang selula. Sa bawat landas, ang isang prinsipal na kemikal ay binabago sa isang sunod sunod na mga reaksiyong kemikal. Ang mga ensaym ay kuma-katalisa sa mga reaksiyong ito at kalimitan ay nangangailangan ng mga diyetaryong mga mineral, bitamina at iba pang mga kopaktor upang gumana ng wasto. Dahil sa marami ang mga kemikal(metabolayt) na kalahok, ang mga metabolikong landas ay medyo detalyado. Sa karagdagan, ang maraming mga walang katulad na mga landas ay kapwa-umiiral sa isang selula. Ang koleksiyon ng mga landas ay tinatawag na metabolikong networko. Ang mga mga landas ay mahalaga sa pagpapanatili ng homeostatsis sa loob ng isang organismo. Ang kataboliko at anabolikong mga landas ay kalimitang kumikilos ng magkakasalig(interdependent) upang lumikha ng mga bagong biomolekula bilang mga panghuling dulong produkto.
Couple Clinic: Love and War

Ang Couple Clinic: Love and War ay isang palabas sa telebisyon sa Timog Korea.
Dalubhasaan ng Lungsod ng San Pablo

Ang Dalubhasaan ng Lungsod ng San Pablo ay isang kolehiyong paaralan na matatagpuan sa Lungsod ng San Pablo, Laguna, Pilipinas.
Ito ay itinatag noong 1997 at kasalukuyang pinamumunuan ni Dr. Edelio B. Panaligan.
Alor Setar

Ang Alor Setar (Jawi: الور ستار), na dating kilala bilang Alor Star mula 2004–2008, ay isang lungsod at kabisera ng estado ng Kedah sa bansang Malaysia. Ang populasyon nito ay 1,405,523 katao noong 2016.Isa itong pangunahing sentro ng transportasyon sa hilagang bahagi ng Tangway ng Malay.
Pang-ihaw na hiwa ng karne

Ang pang-ihaw na hiwa ng karne, istek, o isteyk (Ingles: steak) ay ang hiwa ng karne ng baka, baboy, isda, at iba pang hayop, na inihanda upang ihawin. Ngunit maaari rin itong tumukoy sa isang uri ng lutuing may kinapal na giniling na karne. Pinakakaraniwang sa ganitong mga hiwa ang mula sa baka.
Bituka

Istruktura at gamit

Maaaring hatiin ang kahabaan ng bituka sa dalawang magkaibang mga bahagi, ang maliit at malaking bituka. Mangasulngasul (kakulay ng lila) at kulay abo na may diyametrong 35 milimetro (1.5 pulgada). Ang maliit na bituka ang pinakauna at pinakamahaba, na karaniwang may sukat na 6-8 metro sa isang may gulang na tao. Mas maikli at mas makapal, ang malaking bituka naman ay maitim ang pagkapula na may karaniwang sukat na 1.5 metro. May pagkakahalintulad ang dalawang bituka sa hitsura at binubuo ng maraming magkakapatung-patong na mga bahagi (Ingles:mga layer o mga patong): Ang lumen ay isang puwang, butas o hukay (Ingles:cavity) kung saan dumaraan ang mga natunaw na mga pagkain at kung saan tinatanggap o hinihigop ng katawan ang mga sustansiya (nutrients) ng pagkain. Nakapaloob sa kahabaan ng bituka (sa epitelyong glandular) ang mga selulang goblet (ang mga goblet cell). Iniluluwa ng mga ito ang mga mucus na nakapagpapadulas at nakatutulong sa pagdaraan ng mga pagkain, at siya ring nagiging pananggalang ng bituka sa mga panunaw na enzaym o digestive enzymes.
Rashidun

Ang Mga Karapatdapat na Pinapatunabayang Kalipa o Mga Matuwid na Kalipa (الخلفاء الراشدون al-Khulafāʾu ar-Rāshidūn) ang katagang ginagamit sa Islam na Sunni upang tukuyin ang apat na mga kalipa pagkatapos ni Muhammad na nagtatag ng kalipatang Rashidun: sina Abu Bakr, Umar, Uthman ibn Affan at Ali. Ang konseptong "Mga Karapatdapat na Pinapatnubayang Kalipa" ay nagmula sa kalaunang kalipatang Abbasid na nakabase sa Baghdad. Ito ay isang reperensiya sa tradisyong Sunni na "Mahigpit mong panghawakan ang aking halimbawa (sunnah) at ng mga Karapatdapat na Pinapatnubayang Kalipa(Ibn Majah, Abu Dawood). Ang implikasyon ng termino ay ang mga kalaunang kalipa ay kaunting matuwid at mas mababang mga halimbawa ng kabanalang Muslim.
Taktikang pandagat

Ang mga taktikang nabal o mga taktikang pangdagat (Ingles: naval tactics) ay isang mapagtipong pangalan ng mga paraan ng pagharap at paggapi sa isang kalabang barko o pulutong ng mga sasakyang pangdagat na nakikipaglaban sa karagatan habang nagaganap ang isang digmaang pandagat. Ito ang katumbas ng taktikang pangmilitar na nagaganap sa lupa.
Ang mga taktikang pangdagat ay kaiba mula sa estratehiyang pangdagat (estratehiyang nabal). Nakatuon ang taktikang pangdagat sa mga galaw na ipinapagawa ng isang komander, na karaniwang nasa pagkakaroon ng isang kaaway. Nakatuon naman ang estratehiyang pangdagat sa pangkalahatang estratehiya para sa pagkakamit ng tagumpay at sa malalaking mga paggalaw na kinakamit ng isang komandante at ng komander ang kapakinabangan ng pakikipag-away habang nasa isang lugar na akma at marapat para sa kaniyang sarili.
Tsumatachi Kara no Mikudarihan

Ang Tsumatachi Kara no Mikudarihan ay isang palabas sa telebisyon sa bansang Hapon.
Ath Thuqbah

Ang Ath Thuqbah ay isang lungsod sa Saudi Arabia.
Claudine

Ang Claudine ay isang palabas sa telebisyon sa Pilipinas ng GMA Network.
Jalajil

Ang Jalajil ay isang lungsod sa Saudi Arabia.
Panunumpa ng Katapatan sa Watawat

Ang Panunumpa ng Katapatan sa Watawat ay ang panunumpa sa watawat ng Pilipinas.  Ito ay isa sa may dalawang pambansang panunumpa, ang isa pang panunumpa ay ang Panatang Makabayan, ang pambansang panunumpa.
Sinasabi ang Panunumpa ng Katapatan sa Watawat sa isang seremonyang pang-watawat sa katapusan ng Panatang Makabayan o, kung hindi sinabi ang Panatang Makabayan, pagkatapos ng pambansang awit.
Naging legal ang panunumpa sa bisa ng Kautusang Tagapagpaganap Bilang 343 ng Pilipinas na pinatupad ni dating Pangulong Fidel V. Ramos noong Araw ng Kalayaan (Hunyo 12), 1996, at pagkatapos, sa bisa ng Flag and Heraldry Code of the Philippines, o Batas Republika Blg. 8491.  Walang sabi ang batas kung dapat anong wika dapat sabihin ang panunumpa, pero nakasulat ang panunumpa sa Filipino.

Bersiyon sa Wikang Filipino

Panunumpa  Sa Watawat Ng Pilipinas
Ako ay Filipino

Buong katapatang  nanunumpa

Sa watawat ng Pilipinas

At sa bansang kanyang sinasagisag

Na may dangal, katarungan at kalayaan 

Na pinakikilos ng sambayanang

Maka-Diyos, Makatao, Makakalikasan at Makabansa.

Bersyon sa Wikang Ingles (salin)

I am a Filipino

I pledge my allegiance

To the flag of the Philippines

And to the country it represents

With honor, justice and freedom

That is put in motion by one nation

For the love of God, People, Nature and

Country.
Gilagid

Ang gilagid ay binubuo ng tisyung mukosal na nakahimlay sa butong albeolar.

Karaniwang paglalarawan

Bahagi ng malambot na mga tisyung nakasapin sa bibig ang gilagid. Pinapalibutan nito ang mga ngipin at nagbibiga ng panara sa kapalibutan ng mga ito. Kung ihahalintulad sa mga malalambot ng mga tisyung sapin ng mga labi at pisngi, halos lahat ng kagilagidan ay mahigpit na nabibigkis sa mga nakapailalim na buto at binalangkas upang pigilan ang pagkiskis (pagkakaroon ng priksyon) ng mga pagkain sa ibabaw nito. Karaniwang kulay rosas ang malusog na gilagid. Palatandaan ng pamamaga (implamasyon) ang pagbabago sa kulay ng gilagid, partikular na ang karagdagang pamumula, kasama ng pamamaga (edema) at ang maaaring pagdurugo. Maaaring dahil sa pagdami (akumulasyon) ng mga plakeng dulot ng bakterya o mikrobyo ang pamamagang ito.
Itoigawa, Niigata

Ang Itoigawa ay isang lungsod sa Niigata Prefecture, bansang Hapon.
Nerf

Ang Nerf ay isang laruan na ginawa ng Parker Brothers at kasalukuyang pagmamayari ng Hasbro.
388 Charybdis

Ang 388 Charybdis ay isang planetang hindi pangunahin.
Linyang Yokohama

Operasyon

Sa kabila ng pangalan ng linya, isang katlo lamang ng mga tren ang nakakapunta sa Estasyon ng Yokohama. Tumatakbo lamang ang mga Mabilis (快速 Kaisoku) na tren bawat 30 minuto sa buong maghapon.

Mga ginagamit na tren

Tumatakbo ang mga serbisyo ng Linyang Yokohama gamit ang isang bloke (fleet) ng walong mga Seryeng 205 EMU, na unang ginamit noong 1988. May anim na pares ng pintuan sa bawat gilid ang ikalawang bagon mula sa dulo ng Higashi-Kanagawa na kung saan ay tumutulong sa mabilis na pagsakay at pagbaba ng mga pasahero sa oras ng maramihang paggamit. Sinesebisyuhan ang mga tren na gumagamit ng Linyang Sagami ng apat na bagon ng seryeng 205-500 EMU.
Sinimulan ang paggamit ng bagong waluhang bagon na may seryeng E233-6000 EMU sa sineserbisyuhan ng Linyang Yokohama noong ika-16 ng Pebrero, 2014, na may bloke ng 28 na pangkat na nakatakdang palitan ng mga seryeng 205 EMU sa tag-init ng parehong taon.
1156 Kira

Ang 1156 Kira ay isang planetang hindi pangunahin.
Aijou Ippon

Ang Aijou Ippon ay isang palabas sa telebisyon sa bansang Hapon.
Suligi

Ang suligi (Ingles: dart, small spear or lance) ay isang sandata o laruan na inihahagis sa isang bilog na puntiryahan. Ito rin ang tawag sa isang maliit na uri ng sibat. Tinatawag ding suligi (Ingles: darts) ang laro nito.
190 Ismene

Ang 190 Ismene ay isang planetang hindi pangunahin.
Yui Yatyer

Si Yui Yatyer (Pebrero 4, 1978 – ) ay isang aktres sa bansang Thailand.
Karahasan

Ang karahasan (Ingles: violence), ayon sa Samahan ng Pandaigdigang Kalusugan, ay ang sinasadyang paggamit ng lakas o puwersang pisikal o kapangyarihan, na maaaring isang pagbabanta o tinotoo, at maaaring laban sa sarili, sa kapwa, o laban sa isang pangkat o kaya pamayanan, na maaaring kalabasan ng o may mataas na kalamangan ng pagreresulta sa kapinsalaan, kamatayan, kapahamakang pangsikolohiya, hindi pag-unlad o pagbawi at pag-aalis (depribasyon, katulad ng pag-agaw ng pag-aari o kapangyarihan; maaari ring pagkakait). Ang kahuluguhang ito ay nag-uugnay ng layunin o pagsadya (intensiyonalidad) sa pagsasagawa o pagsasakatuparan ng mismong gawain, anuman ang kinalabasan o resulta nito.
As Noivas de Copacabana

Ang As Noivas de Copacabana ay isang palabas sa telebisyon sa Brasil ng Rede Globo.
Moske ng Sultan Omar Ali Saifuddin

Ang Masjid Sultan Omar Ali Saifuddin o Moske ng Sultan Omar Ali Saifuddin ay ang masjid o moske na nasa Bandar Seri Begawan, ang kabesera o punungbayan ng Kasultanan ng Brunei Darussalam.
Super Banks

Ang Super Banks ay isang palabas sa telebisyon sa Pilipinas ng GMA Network.
Kal Ho Naa Ho (awit)

Bidyo ng musika

Si Aman ay iniisip ng lugar ni Rohit, ikinabiyak kay Naina.
Pamantasang Paris Dauphine

Dauphine Sa Paris University (Pranses: Université Paris-Dauphine; Ingles: Paris Dauphine University), madalas na tinutukoy bilang Paris Dauphine o Dauphine, ay isang pampublikong unibersidad sa pananaliksik na matatagpuan sa Paris, Pransiya. Ang Dauphine ay itinatag bilang isang kaguruan ng ekonomika at pamamahala noong 1968 sa dating punong himpilan ng NATO sa kanlurang Paris, sa 16th arrondissement.
Ang Dauphine ay tanyag sa instruksyon nito sa pananalapi, ekonomika, batas, matematika at negosyo. Ang Dauphine ay isang selektibong unibersidad na may katayuan bilang "Grand Etablissement"; isang natatanging legal na istatus sa loob ng sistema ng mas mataas na edukasyon sa Pransiya na nagbibigay-daan sa Dauphine na magtakda ng sariling pamantayan sa pagpasok ng mag-aaral.
Ang Dauphine ay isang tagapagtatag na miyembro, at ngayon ng isang bahaging kolehiyo ng Université  PSL. Ito rin ay kabilang sa Conférence des Grandes écoles.
Xiao Jie

Si Xiao Jie ay isang artista sa Taiwan.
51 Nemausa

Ang 51 Nemausa ay isang planetang hindi pangunahin.
Mga Kasaysayan sa Likod ng TV Patrol

Ang Mga Kasaysayan sa Likod ng TV Patrol ay isang palabas sa telebisyon sa Pilipinas ng ABS-CBN.
Amerikanong Unibersidad ng Beirut

Ang Amerikanong Unibersidad ng Beirut (Ingles: American University of Beirut, AUB); Arabe: الجامعة الأمريكية في بيروت‎) ay isang pribado, sekular at independiyenteng unibersidad sa Beirut, Lebanon. Ang mga digri na iginagawad ng unibersidad ay opisyal na nakarehistro sa New York Board of Regents.
Ang unibersidad ay niraranggo bilang nangunguna sa rehiyong Arabe at ika-235 sa mundo ayon sa 2018 QS World University Rankings.
Ang unibersidad ay pinamamahalaan sa pamamagitan ng isang pribado at may-awtonomiyang Board of Trustees at nag-aalok ng mga programa na humahantong sa mga kwalipikasyong batsilyer, master, MD, at PhD. Ito ay nagkokolaboreyt sa maraming mga unibersidad sa buong mundo, tulad ng Unibersidad ng Columbia, Pamantasang George Washington sa Washington, DC; Pamantasang Johns Hopkins, at Pamantasang Sorbonne.
Northern Luzon Adventist College

Ang Northern Luzon Adventist College ay isang kolehiyong paaralan na matatagpuan sa Sison, Pangasinan, Pilipinas.
Ito ay itinatag noong 1923 at kasalukuyang pinamumunuan ni Pastor Nestor Rilloma.
Aki Sora

Balangkas

Simula pa kabataan, si Sora Aoi ay nakikipagpalit na ng salitang "Mahal kita" sa kanyang magandang nakakatandang kapatid na si Aki. Ngayon, habang siya'y nagiging binata, natagpuan niya ang kanyang sarili na nahihirapan na makipagpalit ng mga ganoong salita di tulad ng nakaraan. Nang ipinakita ni Aki ang kanyang damdamin sa kanyang kapatid na higit pa sa pagmamahal ng isang ate, natagpuan ni Sora ang kanyang sarili na nagtataka sa kanyang sariling damdamin tungo rin sa kanyang ate. Sa pagrereyalisa ng kanilang damdamin tungo sa isa't-isa, tinago nila ang kanilang pagmamahalan. Sa isang lipunan na hindi makakaintindi, kailangan nilang itago ang kanilang pagmamahalan mula sa ibang tao at sa kanilang pamilya. Ngunit, natagpuan ni Sora ang kanyang sarili na naghahanap ng iba't-ibang uri ng pag-ibig sa iba't-ibang uri ng babae na kanyang nakilala na hindi tanggap ng lipunan na nagdulot ng duda sa kanyang damdamin tungo sa kanyang ate.